रासो में मुख्यतः वीर एवं श्रृंगार रस की व्यंजना प्रसंगानुसार हुई है। वीर रस के स्थायी भाव उत्साह की अभिव्यक्ति ओजपूर्ण शैली में की गई है। यथा :
इसी प्रकार श्रृंगार रस के आलम्बन—पद्मावती के सौन्दर्य चित्रण में माधुर्य पूर्ण शैली का प्रयोग हुआ है:
यहाँ कवि नायिका चंद्र की सोलह कलाओं से सुसज्जित करके ही संतुष्ट नहीं हो गया है,अपितु बाल्यावस्था में चन्द्रमा द्वारा इसी चंद्रमुखी के समीप बैठ कर रसपान करने की कल्पना ने उसके महत्व को और भी बढ़ा दिया है। नायिका के विभिन्न अंगों के संगठन के लिए विधि को न केवल विभिन्न उपादानों को एकत्रित करना पड़ा ,अपितु उसे एक खास सांचे का भी प्रयोग करना पड़ा। 
महाकवि चन्द ने नारी -सौन्दर्य के अतिरिक्त शृंगार रस के अन्य अंगों --वय ,संधि ,यौवनागम ,अनुराग, प्रथम मिलन संयोगकालीन लज्जा आदि का भी वर्णन पूर्ण तल्लीनता के साथ किया है।
संयोगकालीन चेष्टाओं के निरूपण में उन्होंने जैसी सफलता प्राप्त की है ,वैसी ही उन्होंने वियोगानुभतियों की अभिव्यक्ति में की है। एक उदाहरण द्रष्टव्य है ;
यहाँ "बढ़ी वियोग बहु बाल" की आवृत्ति इस ढंग से की गई है कि उससे वियोगानुभतियों की क्रमिक वृद्धि का बोध स्वतः ही हो जाता है। अंतिम पंक्ति में वियोग की वृद्धि की तुलना दिन चढ़ने पर कुल -वधु की लज्जा से की गई है। एक सूक्ष्म भाव की तुलना अन्य सूक्ष्म भाव से करके कवि ने अपनी पैनी दृष्टि का परिचय दिया है। इसी प्रकार सब सुख साधनों के विद्यमान होते हुए भी वियोग में उनका स्वाद किस प्रकार परिवर्तित हो जाता है ,इसका अनुभव कवि चैन की नायिका के मुख से सुनिए--
"वे ही महल हैं ,वे ही योगिनीपुर हैं,वे ही सहचरियों के झुण्ड हैं ,किन्तु एक प्रिय पति के संयोग के अभाव में मुझे कुछ भी अच्छा नहीं लगता। "
वीर और श्रृंगार रस के अतिरिक्त अन्य रसों की भी व्यंजना रासो में प्रसंगानुसार हुई है। विशेषतः हास्य ,भयानक और रौद्र का चित्रण तो स्थान -स्थान पर हुआ
"मुँह दरिद्री ,तुच्छ शरीर पाने वाला और जंगल की हद में रहने वाला पशु बरद्द (श्लेष :बैल या बरदाई )दुबला क्यों हो गया?"
इसका उत्तर चन्दबरदाई ने बड़े व्यंगात्मक ढंग से देते हुए कहा --
इस छंद का तात्पर्य यह है कि महाराजा पृथ्वीराज के भय से उनके शत्रुओं ने इते तृण मुँह में लिए कि बेचारे बरद के खाने के लिए कुछ नहीं बचा। ऐसी स्थिति में उसका दुबला हो जाना स्वाभाविक है। कहना न होगा कि कवि ने इस मनोरंजक प्रसंग की उद्भावना करके हास्य का निरूपण सफलतापूर्वक कर दिया है। वस्तुतः रासोकार में सर्वत्र एक महाकवि की -सी प्रतिभा के दर्शन होते हैं।

भाव व्यंजना
कथा का विस्तार
उपसंहार
वर्णात्मकता